自清平鎮遊樓觀五郡大秦延生仙遊往返四日得十一詩寄子由同作 自仙遊回至黑水見居民姚氏山亭高絕可愛復憩其上
作者：蘇軾
朝代：宋

paragraphs: 山鴉曉辭谷，似報遊人起。
出門猶屢顧，慘若去吾里。
道途險且迂，繼此復能幾。
溪邊有危構，歸駕聊復柅。
愛此山中人，縹緲如仙子。
平生慕獨往，官爵同一屣。
胡爲此溪邊，眷眷若有俟。
國恩久未報，念此慚且泚。
臨風浩悲叱，萬世同一軌。
何年謝簪紱，丹砂留迅晷。